चीनी कंपनी हुवावे ने मंगलवार को अपनी मेट सीरीज़ के लेटेस्ट स्मार्टफोन Huawei Mate 20 और Huawei Mate 20 Pro लॉन्च किए। कंपनी ने लंदन में आयोजित एक इवेंट में इन स्मार्टफोन से पर्दा उठाया। Huawei के प्रीमियम स्मार्टफोन ट्रिपल रियर कैमरा सेटअप, 40 वॉट हुवावे सुपरचार्ज टेक्नोलॉजी और लेटेस्ट हाइसिलिकॉन किरिन 980 प्रोसेसर के साथ आते हैं। इनमें से हुवावे मेट 20 प्रो ज़्यादा महंगा है और इन-डिस्प्ले फिंगरप्रिंट सेंसर इस फोन का हिस्सा है। दोनों ही स्मार्टफोन ग्रीन, मिडनाइट ब्लू, पिंक गोल्ड, ट्वाइलाइट और ब्लैक रंग में उपलब्ध होंगे। आइए आपको Huawei Mate 20 और Mate 20 Pro के बारे में विस्तार से बताते हैं।